সিএনবিসিগী পাউ অমদা হায়রি, ওস্ট্রেলিয়া সরকারনা প্রস্তাব তৌবা আইন অমগী মায়োক্তা ৱাফম অদো গুগলনা থমখিবনি।  আইন অদুগী খসড়াদা হায়রি, অচৌবা টেক কোম্পানীশিং মখোয়গী প্ল্যাটফর্মদা পাউ ফোঙবা তারদি ফোংলিবা পাবলিশারশিংনা মদুগী মমল পিবা তায়।
 ওস্ট্রেলিয়া অমসুং গুগলগী মনুংদা মরৈ য়েৎনরগা খ্বোয়াইদগী কান্নগদৌরিসে মাইক্রোসফটনি।  ডেটা এনালিটিক্স কোম্পানি স্ট্যাটকাউন্টারগী ৱারোল মতুং ইন্না, ওস্ট্রেলিয়াদা সার্চ ইঞ্জিন সিজিন্নবশিংগী মনুংদা ৯৫% না গুগল শিজিন্নরি।  মাইক্রোসফটকী বিং সিজিন্নবনা ৩. ৬% তনি।  গুগল থিংখ্রগদি সিজিন্নরিবা কাংগুশিং মাইক্রোসফটকী সার্ভিসরোমদা মাই ওনশিল্লকপা য়াই।
 প্রস্তাব তৌরক্লিবা আইন অদুদা হায়রি, সার্চ রেজাল্ট অমসুং নিউজফিডতা পাউ মতেক অমা উৎপগিদমক পাবলিশারপুম্নকনা মদুগী মমল শিংবা তাই।  মমলগী লুপাগী চাং কয়া ওইনি হায়বদো মাইকৈ অনিগী চুক্তি মখাদা ওইগদবনি।  অদুগা চুক্তি তৌনবা ঙমদ্রগনা সরকারনা পীবা মিডিয়াম্যাননা লেপকনি।  প্রস্তাব তৌরক্লিবা আইন অসিনা গুগল অমসুং ফেসবুকতা খ্বোয়াদগী হেন্না শোকপা হায়বদো ওইগনি।  অদুনা আইনসিগী মায়োক্তা খ্বোয়াইদগী কন্না লেপ্লিবসে গুগলনি। 